Sendum SMS-textaskilaboðum og MMS-myndskilaboðum heldur áfram að fjölga í íslenska farsímakerfinu . Á fyrri hluta ársins 2019 voru send 92,3 milljónir SMS-a , sem er 3,5 prósent fleiri en send voru á sama tímabili í fyrra . Myndskilaboðin voru ívið færri , eða um 2,3 milljónir á fyrstu sex mánuðum ársins . Þeim fjölgaði þó hlutfallslega mun meira . , eða um 19,2 prósent milli ára . Þetta kemur fram í nýrri tölfræðiskýrslu Póst - og fjarskiptastofnunar um íslenska fjarskiptamarkaðinn sem birt var nýverið , og sýnir þróun hans á fyrri hluta árs 2019 . Viðskiptavinir Nova eru allra notenda duglegastir við SMS og MMS skeytasendingar . Alls senda þeir 56,4 prósent af öllum sendum SMS-um og 48,2 prósent af öllum sendum MMS-um . SMS-ið hefur átt undir högg að sækja sem samskiptamáti á undanförnum árum í kjölfar þess að önnur samskiptaforrit , á borð við t.d. Messenger og WhatsApp , hafi rutt sé til rúms og orðið meginleið margra notenda til að eiga stafræn samskipti og bjóða upp á mun fleiri möguleika í samskiptum en gömlu góðu SMS-in hafa gert . Auglýsing Sendum SMS-um fjölgaði ár frá ári á fyrstu árum stafrænu byltingarinnar . Þannig sendu Íslendingar rúmlega 143 milljónir slíkra allt árið 2008 en tæplega 216 milljónir árið 2012 . Fjöldi smáskilaboðanna jókst því um 51 prósent á tímabilinu . Þá tók hins vegar að halla undir fæti hjá SMS-unum . Þeim fækkaði jafnt og þétt ár frá ári og í lok árs 2017 voru þau send SMS hérlendis orðin 174 milljónir . Þessi þróun átti sér stað samhliða því að ferðamönnum á Íslandi fjölgaði gríðarlega – þeir fóru úr um hálfri milljón í rúmlega tvær milljónir á örfáum árum – og notendum íslenska fjarskiptakerfisins sömuleiðis . Í fyrra varð hins vegar breyting á . Þá fjölgaði SMS-skeytum sem send voru úr símum um 3,4 milljónir á fyrri hluta þess árs , samanborið við sama tímabil árið áður . Á árinu 2018 í heild fjölgaði sendum SMS-um alls um sex milljónir og voru alls um 180 milljónir slíkra send í gegnum íslenska farsímakerfið á því ári . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .